05/07/2013 | Administración LocalMunicipal
Cariño
Anuncio de aprobación definitiva de Ordenanza reguladora da información e participación veciñal do Concello de Cariño

ANUNCIO O Pleno do Concello de Cariño, en sesión plenaria extraordinaria que tivo lugar o doce de abril deste ano acordou aprobar provisionalmente a Ordenanza reguladora da información e participal veciñal do Concello de Cariño e que se expuxera a información pública polo prazo de trinta días hábiles, e de non producírense reclamacións consideraríase definitivamente aprobada. No B. O. P. n.º 76, do 22 de abril, deste ano, publícase o anuncio de exposición ó público sen que no prazo de trinta días se producira ningunha reclamación. Estando, polo tanto, aprobada definitivamente a Ordenanza citada publícase o seu texto íntegro no “Boletín Oficial da Provincia” en cumprimento do disposto no artigo 49 c) da Lei 11/1999 de 21 de abril (BOE do 22 de abril), de modificación da Lei 7/1985, do 2 de abril, reguladora das bases do réxime local. Cariño, 28 de xuño de 2013. A alcaldesa Asdo.: Purificación Seixido Gómez ORDENANZA REGULADORA DA PARTICIPACIÓN VECIÑAL DO CONCELLO DE CARIÑO DISPOSICIÓNS XERAIS ARTIGO 1. O obxecto da presente Ordenanza reguladora é o establecemento das formas, medios e procedementos de información e participación da veciñanza e das entidades ás que se refire o artigo 72 da Lei 7/1985, do 2 de abril, na xestión municipal. ARTIGO 2. A aplicación do presente regulamento pretende acadar os seguintes obxectivos: – Facer efectivos os dereitos veciñais recollidos na LRBRL. – Facilitar a máis ampla información sobre as actividades e a xestión municipal. – Facilitar e promover a iniciativa e participación da veciñanza e entidades na xestión municipal. – Fomentar a vida asociativa no conxunto das parroquias do termo municipal. CAPÍTULO I.–DAS ASOCIACIÓNS DE VECIÑOS E VECIÑAS ARTIGO 3. Consideraranse asociacións de veciños e Veciñas as legalmente constituídas, de funcionamento democrático e sen ánimo de lucro, que teñan como marco territorial de actuación o Concello de Cariño e que teñan como obxecto fundamental a defensa, fomento e mellora dos intereses xerais ou sectoriais da veciñanza, e que figuren inscritas no Rexistro Municipal de Asociacións. ARTIGO 4. A inscripción neste Rexistro será requisito imprescindible para o pleno exercicio dos dereitos recoñecidos ás entidades no presente regulamento. ARTIGO 5. a) O Rexistro estará ó cargo da Secretaría do Concello e os seus datos serán públicos. b) As solicitudes de inscrición presentaranse polas entidades interesadas no Rexistro do Concello, debendo aportar a seguinte documentación: 1. Acta fundacional.2. Estatutos da entidade.3. Número de inscripción no Rexistro Xeral de Asociacións e noutros rexistros públicos.4. Datos de identificación das persoas que ocupan cargos directivos.5. Domicilio social e CIF.6. Presuposto e memoria de actividades do ano en curso.7. Certificación do número de persoas asociadas. ARTIGO 6. No prazo de 15 días dende a solicitude de inscripción, salvo que o procedemento se interrompa pola necesidade de aportar documentación non incluida inicialmente, o Concello notificará á entidade o seu número de inscripción e a partir dese momento considerarase de alta a tódolos efectos. O prazo para a corrección de datos ou presentación de enmendas será dun mes a partir da comunicación por parte do Concello da necesidade de realizalas. ARTIGO 7. As entidades inscritas están obrigadas a manter os seus datos actualizados, notificando, no prazo dun mes, cantas modificacións se produzan. O presuposto, o balance económico do ano anterior e o programa anual de actividades realizadas comunicarase durante o mes de xaneiro do ano seguinte. ARTIGO 8. O incumprimento das obrigas contempladas nos artigos anteriores poderá dar lugar á baixa da entidade rexistro municipal, coa correspondente perda de dereitos. CAPÍTULO II.–DEREITOS DAS ENTIDADES REXISTRADAS ARTIGO 9. Sen prexuízo do dereito xeral de acceso á información municipal recoñecido a toda a cidadanía, as entidades rexistradas gozarán, previa solicitude, dos seguintes dereitos: a) Recibir no seu enderezo social, previa solicitude, as convocatorias, ordes do día e actas dos Plenos da Corporación Municipal. b) Empregar locais e instalacións de propiedade municipal para a realización das actividades propias da entidade, coas limitacións que impoñan a coincidencia do uso por parte de varias delas ou polo propio Concello. c) Recibir información por escrito referente a proxectos, obras e presupostos que o Concello elabore, así como outros documentos de interese xeral tales como a liquidación presupostaria, informes económicos tales como o informe trimestral de morosidade, e informes da conta xeral, así como outros referidos a proxectos de obra, plans de infraestructuras, etc. d) Así mesmo, as asociacións de veciños e veciñas rexistradas terán dereito a ser atendidas preferentemente, en calquer día e hora de funcionamento ordinario do Concello, pola Alcaldía, concellerías delegadas e persoal do concello para a comunicación de incidencias e suxerencias, ou para a solicitude de información de interese xeral. CAPÍTULO III.–DA INFORMACIÓN MUNICIPAL ARTIGO 10. A cargo do Rexistro Xeral do Concello existirá un libro de queixas e reclamacións a disposición de toda a veciñanza. Será obrigatorio proceder á realización dun informe mensual por parte da Alcaldía ou concellalía delegada en temas de participación veciñal no que se dea conta das respostas ou resolucións emitidas con respecto ás queixas e reclamacións presentadas. Este informe poderá ser público tomando as medidas necesarias para o cumprimento da Lei de Protección de Datos. En todo caso, estará a disposición dos membros da Corporación nun prazo non superior a un mes, contado desde a data da realización do informe. ARTIGO 11. A Alcaldía, e no seu caso a concellalía delegada en temas de participación veciñal, terá a obriga de: a) Facilitar información relativa ao funcionamento do Concello, actuacións municipais e dereitos cidadáns. b) Coordinar toda a actividade municipal relacionada coa información á cidadanía e, en especial, o seguimento das iniciativas, queixas e reclamacións presentadas pola veciñanza ante o Concello. ARTIGO 12. As convocatorias e ordes do día das sesións do Pleno da Corporación municipal faranse públicas nos taboleiros de anuncios do Concello distribuidos polas parroquias. Así mesmo, faranse públicos nos taboleiros de anuncios os proxectos de obras e resumos de documentación de interese xeral tales como presupostos, liquidacións presupostarias, contas xerais, informes de morosidade, etc. Polo mesmo medio, informarase a toda a veciñanza das actividades que organice o concello, culturais, deportivas, recreativas que teñan especial transcendencia, así como das convocatorias de becas e ofertas de emprego que realice o Concello. Toda a información referida estará ademáis reflexada na páxina web do Concello unha vez se habilite técnicamente esta con este fin. Iguamente, haberá dispoñible de forma permanente na Recepción/Rexistro do Concello unha copia en papel da documentación seguinte: presupostos, liquidación, informes de morosidade, proxectos de obras e conta xeral. Tamén estará dispoñible unha copia de todos os documentos referentes aos Plans de Urbanismo que se proxecten no Concello. CAPÍTULO IV.–DA INICIATIVA POPULAR ARTIGO 13. Todo cidadán ou cidadá, ou asociación veciñal ten dereito á presentar iniciativas e propostas de actuación municipais convenientemente xustificadas. Cando as solicitudes vaian avaladas por máis do 20% do censo (mediante sinaturas identificadas e D. N. I.) serán obligatoriamente discutidas no Pleno municipal. CAPÍTULO V.–DA CONSULTA CIDADÁN ARTIGO 14. De acordo co artigo 71 da Lei 7/1985, de 2 de abril, Reguladora das Bases de Réxime Local, o Concello poderá someter a consulta popular os asuntos da competencia propia municipal e de carácter local que sexan especialmente relevantes para os intereses da veciñanza. Quedan excluídos, por interdicción legal, os asuntos referidos á Facenda Local. CAPÍTULO VI.–DA PARTICIPACIÓN NOS ÓRGANOS MUNICIPAIS ARTIGO 15. As sesións do Pleno da Corporación municipal son públicas. Non son públicas as sesións da Xunta de Goberno Local nen as comisións informativas. Eventualmente poderán participar nas comisións informativas, con voz e sen voto, aquelas persoas das que se estime necesario ou pertinente a súa participación para o tratamento de determinados temas, podendo ser requeridas a instancia do propio Concello ou asistir por solicitude propia, sempre e cando sexa admitida a súa participación pola Alcaldía ou a Presidencia da comisión informativa correspondente. ARTIGO 16. Calquera entidade que figure inscrita no Rexistro Municipal de Asociacións de Veciñ@s poderá manifestar a súa opinión por medio dun ou dunha representante nun debate do Pleno Municipal, sempre que o solicite por escrito con vintecatro horas de antelación. ARTIGO 17. Calquer veciño, veciña ou entidade terá dereito a expresar o seu punto de vista sobre asuntos da vida municipal nun turno que, moderado pola Alcaldía, se abrirá ao remate de cada Pleno Ordinario, constando tales intervencións na actada sesión. Para exercer este dereito será necesario entregar por escrito con vintecatro horas de antelación, no Rexistro Municipal, as preguntas, rogos ou propostas que se formulen, que en nengún caso se someterán a votación. CAPÍTULO VII.–DAS ASEMBLEAS DE VECIÑ@S ARTIGO 18. A asemblea de veciñ@s é un órgano de participación directa de carácter informativo e consultivo respecto da actuación municipal. ARTIGO 19. a) A Asemblea será parroquial, establecéndose cinco asambleas, unha por cada parroquia do Concello de Cariño. b) A asemblea será convocada polo alcalde ou alcaldesa, por propia iniciativa, ou por acordo da maioría simple do Pleno, ou por solicitude asinada, con nome e D. N. I. por un mínimo do 20% do censo do concello ou da parroquia correspondente c) A asamblea de veciñ@s de cada parroquia celebrará polo menos unha xuntanza anual. ARTIGO 20. Cando a Asemblea sexa convocada por solicitude asinada con nome e D. N. I. por un mínimo do 20% do censo do concello ou da parroquia correspondente, considérase constituida cando no local consignado na convocatoria, baixo a presidencia de dous/dúas membros da Corporación designad@s pola Alcaldía, estexan presentes un número de persoas equivalente ao 20% do censo da parroquia correspondente. Nos outros supostos considerase constituida sexa cal sexa o número de persoas presentes ARTIGO 21. A Asemblea adoptará os seus acordos por maioria simple, e estes serán comunicados ao Pleno da Corporación na primeira sesión ordinaria que se celebre. CAPÍTULO VIII.–DO CONSELLO DE PARTICIPACIÓN VECIÑAL ARTIGO 22. O Consello de Participación Veciñal (C. P. V.) é un órgano de participación, información, seguimento, control e proposta de xestión municipal, referida ós distintos sectores de actuación nos que o Concello ten competencia. A creación, modificación ou suspensión do Consello de Participación Veciñal é competencia exclusiva do Pleno do Concello. O seu ámbito de actuación será o Concello de Cariño. A súa organización, composición e funcionamento serán establecidos nos artigos que seguen. ARTIGO 23. O CPV estará integrado pol@s seguintes membros:  PRESIDENTE/A: o alcalde ou alcaldesa, ou persoa en quen delegue.  Un/unha membro do grupo de goberno.  Un/unha membro de cada grupo político con representación no Concello.  Un/unha funcionari@ do Concello, con voz e sen voto, nomeado pola Alcaldía, que exercerá como secretari@ do CPV.  Un/unha representante de cada asociación de veciñ@s inscrita no Rexistro Municipal de Asociacións de Veciñ@s.  Eventualmente poderán participar con voz e sen voto aqueles sectores, entidades ou persoas, cuia presencia se estime necesaria para o tratamento de determinados temas, puidendo ser requeridos a instancia do propio Consello, ou asistir por solicitude propia sempre e cando se admita pola maioría simple do Consello. ARTIGO 24. Serán funcións do CPV: a) Presentar iniciativas, propostas ou suxerencias ó Concello para ser discutidas nos órganos colexiados municipais. b) Estudar, antes da súa aprobación polo Pleno, o presuposto municipal e outros asuntos de especial importancia, tales como plans xerais de ordenación urbanística. c) Estudar os documentos de planificación que elabore o grupo de goberno, tales como plans de investimentos en infraestructuras e servizos, plans de servizos sociais, etc. Recollerase na Acta de cada sesión do CPV o dictame do Consello a respecto dos diversos asuntos que se traten, dándose conta ao Pleno da Corporación da citada Acta no seguinte Pleno Ordinario. ARTIGO 25. O Consello de Participación Veciñal celebrará un mínimo dunha reunión semestral. Será ordinariamente convocado polo presidente ou presidenta, a iniciativa propia ou por solicitude de dous tercios d@s seus membros. Así mesmo, poderanse realizar reunións extraordinarias a solicitude de dous tercios d@s seus membros ou previa solicitude e aprobación da convocatoria extraordinaria por parte do presidente ou presidenta do Consello. ARTIGO 26. Considerarase constituído en primeira convocatoria cando estexan presentes a metade d@s membros, e en segunda convocatoria calquera que sexa o número de asistentes. O CPV adoptará os seus acordos por maioría absoluta. ARTIGO 27. Cando algún membro do Consello non acuda por 3 veces consecutivas, ou por 5 veces non consecutivas, sen causa xustificada, será sustituído da súa responsabilidade. DISPOSICIÓNS TRANSITORIAS PRIMEIRA. Aprobado este Regulamento de participación cidadá, o CPV constituirase no prazo de 1 mes. SEGUNDA. As entidades que actualmente figuran inscritas no Rexistro Municipal de Asociacións están exentas de realizar os trámites establecidos no apartado b) do artigo 5 da presente ordenanza reguladora. TERCEIRA. Transcurrido un ano de aplicación da presente ordenanza reguladora eleborarase un balance de funcionamento, propoñéndose se procede, a modificación do mesmo de forma que se puidese axustar máis á realidade e as necesidades do municipio. DISPOSICIÓN FINAL. A presente ordenanza reguladora entrará en vigor ó día seguinte da súa publicación no B. O. P.